สกู๊ป :  บิ๊กดาต้าเซนเตอร์ ศูนย์ข้อมูลอุตสาหกรรม 4.0
ดาต้า เซนเตอร์ หรือ ฐานข้อมูลภาครัฐ คืออีกหนึ่งนโยบายของรัฐที่จะเข้ามาศูนย์กลางการให้ความช่วยเหลือทางข้อมูลกับผู้ประกอบธุรกิจในภาคอุตสาหกรรม เพื่อต่อยอดนวัตกรรมและการสร้างองค์ความรู้ใหม่ๆโดยใช้เทคโนโลยีเป็นหลัก 


การเพิ่มขีดความสามรถให้ประเทศได้ก้าวเข้าสู่ยุคเทคโนโลยีที่อย่างเต็มตัว  และขับเคลื่อนไปข้างหน้าอย่างทันสมัย นับเป็นสิ่งที่รัฐบาลได้กำหนดให้เป็นยุทธศาสตร์หลัก โดยเฉพาะนโยบายไทยแลนด์ 4.0 ที่มุ่งหวังให้ทุกฝ่ายได้ใช้เทคโนโลยี เป็นปัจจัยหลักในการพัฒนาประเทศ โดยเฉพาะในภาคอุตสาหกรรมที่ต้องการองค์ความรู้ใหม่ๆเข้ามาต่อยอดในอนาคต

บิ๊กดาต้า เซนเตอร์ หรือ ฐานข้อมูลภาครัฐ เป็นอีกหนึ่งศูนย์รวมข้อมูลที่รัฐบาลกำลังเร่งผลักดันอย่างเป็นรูปธรรม บูรณการร่วมกันกับ ภาครัฐ ภาคเอกชน และภาควิชาการ โดยสำนักงานเศรษฐกิจอุตสาหกรรม เพื่อใช้เป็นฐานข้อมูลในการพัฒนา ต่อยอดเป็นองค์ความรู้ต่างทางเทคโนโลยี แลกเปลี่ยนข้อมูลระหว่างกัน เพื่อใช้เป็นฐานต่อยอดยกระดับ การเข้าสู่ยุคอุตสาหกรรม 4.0 ซึ่งถือเป็นอีกนโยบายที่เอื้อต่อการสร้างเครือข่าย ทำให้ทั้งหน่วยงานภาครัฐและเอกชน สามารถเข้าถึงข้อมูลมีคุณภาพทันสมัยแล้วนำมาใช้ในภาคธุรของแต่ละหน่วยงาน



สำหรับ บิ๊กดาต้า เซนเตอร์  รัฐบาลได้ใช้งบประมาณ 30 ล้านบาท เพื่อพัฒนาระบบบิ๊ก ดาต้า 3 ด้าน คือ เริ่มตั้งแต่การสร้างทีมบุคลากรเพื่อวิเคราะห์ข้อมูลในระยะสั้น  /  การบริหารจัดการข้อมูลที่มีอยู่แล้วของแต่ละหน่วยงาน มาร่วมกันจัดทำข้อมูลใหม่ที่พร้อมใช้งาน / การพัฒนาระบบซอฟแวร์ใช้ในการบริหารจัดการข้อมูลให้มีประสิทธิภาพมากยิ่งขึ้น ให้มีความเหมาะสมกับประเภทข้อมูล โดยรัฐบาลประเมินการจัดทำบิ๊กดาต้าครั้งนี้จะก่อให้เกิดการพัฒนาภาคอุตสาหกรรมใหม่ๆ เพื่อให้เกิดการต่อยอดการแข่งขันสู่อนาคต


โดยนโยบายการจัดทำบิ๊กดาต้าครั้งนี้ จะทำให้การประกอบธุรกิจของภาคระฐ และเอกชน มีความสะดวกสบายมากขึ้นในเรื่องของการใช้ข้อมูลต่างๆมาประกอบธุรกิจ โดยเฉพาะในภาคเกษตร อุตสาหกรรมและบริการ ส่งผลให้จีดีพีโตขึ้นถึงร้อยละ 0.82 คิดเป็นมูลค่าประมาณ 84,000 ล้านบาท  ตลาดแรงงานในอนาคตจึงต้องหันมาให้ความสนใจและความสำคัญของนักวิเคราะห์บิ๊กดาต้าให้มากขึ้น โดยการเปิดการเรียนการสอนโดยตรง ซึ่งขณะนี้รัฐบาลกำลังสนับสนุนอย่างเต็มที่ เพื่อให้เกิดการปรับตัวสู่ไทยแลนด์ 4.0 อย่างเต็มตัวในอนาคตของประเทศ